Brezhoneg a oa gant ma zud kozh eus tu ma mamm d'an nebeutañ, hogen n'o deus ket e gaset d'o bugale. Un dibab a-berzh ma mamm e oa deskiñ brezhonge el likes, un dibab a berzh ma zad kemer kentelioù noz, hag eñ ganet e Pariz (hag e dad a Vartinika !). Ur vamm a Vro Dreger (yezh-vamm, neketa ?) ha vakañsoù bep hañv e Breizh, setu peadra da reiñ c'hoant dezhañ da zeskiñ, se hag Alan Stivell. En em  gejet int o labourat e Cholori, ganet on bet a-drugarez d'ar brezhoneg ha d'an Emzav. Hag un dibab eo bet c'hoazh bevañ e brezhoneg, deskiñ brezhoneg din, d'am breur, d'am c'hoar (hag mammig o vezañ skolaerez e Diwan ha Tadig e Skol Ober e-pad ur mare, d'ur bern lod all !). An hini kentañ on neuze er remziad se eus ma familh n'en eus ket bet un dibab da ober. War-bouez an hini a genderc'hel gant an treuzkas. Ha c'hoant am eus da vont pelloc'h. Zoken ma n'eo ket ar c'hoantoù kentañ am eus bet, zoken ma zo  traoù all am befe karet ober. Aberzhet war aoter ar yezh, lorc'hus, neketa ?